recursal/SuperWikiNEXT-32B huggingface dataset:
**கோணங்கி** ஒரு தமிழ் எழுத்தாளர் ஆவார். இவரது இயற்பெயர் இளங்கோ.

வாழ்க்கைக் குறிப்பு
-------------------

1958-ஆம் ஆண்டில் நென்மேனி மேட்டுப்பட்டி என்னும் கிராமத்தில் பிறந்தவர். சுதந்திரப் போராட்ட வீரரான மதுரகவி பாஸ்கர தாஸ் பேரன் இவர்.
அப்பா சண்முகம், அண்ணன் ச. தமிழ்ச்செல்வன் ஆகியோர் எழுத்தாளர்கள். தம்பி முருகபூபதி தமிழின் முக்கியமான நாடகக் கலைஞர். கோவில்பட்டியில் வாழ்ந்து வரும் இவர் கூட்டுறவு சங்கம் ஒன்றில் பணி செய்தவர்.

இலக்கியப் பணி
-------------

1980-களின் தொடக்கத்திலிருந்து எழுதி வருபவர். கவிஞர் பிரம்மராஜன் நடத்திய *மீட்சி* இதழில் புதிதாக எழுதத் தொடங்கியவர். புதுமைப்பித்தன், மௌனி, நகுலன், ந. முத்துச்சாமி, கி. ராஜநாராயணன், எஸ். சம்பத், ஜி. நாகராஜன் போன்ற தமிழ் எழுத்தாளர்களை வாசிப்பவர். தமக்கென்று தனித்த நடையை உருவாக்கியிருப்பவர். *கல்குதிரை* என்ற சிற்றிதழின் ஆசிரியர் இவர். தமிழ் எழுத்தாளர் நகுலன், ருஷ்ய எழுத்தாளர் பியோதர் தஸ்தயெவ்ஸ்கி, லத்தீன் அமெரிக்காவைச் சேர்ந்து ஸ்பானிஷ் மொழியில் எழுதும் கபிரியேல் கார்சியா மார்க்கேஸ் ஆகியோருக்கு *கல்குதிரை* சிறப்பிதழ் கொணர்ந்தவர். பெரும்பத்திரிகைகள் மற்றும், வணிக இதழ்களில் இவர் எழுதுவதில்லை. ஓரிடத்தில் நில்லாது நிலையற்ற நிலையில் வாழ்பவர்; இலக்கியவாதிகளின் நண்பர். *பாழி*, *பிதிரா*, *த, நீர்வளரி* என்ற இவருடைய நான்கு நாவல்களும் புதிய கதைசொல்லும் முறையில் எழுதப்பட்டு கவனம் பெற்றவை. இவரைப் பற்றி விமர்சகர்கள் நாகார்ஜுனன், எஸ். சண்முகம் ஆகியோர் எழுதியிருக்கிறார்கள். இவருடைய முதல் ஐந்து சிறுகதை நூல்கள் யாவும் தொகுக்கப்பட்டுள்ளன.

நூல்கள்
-------

* *மதினிமார்கள் கதை* (சிறுகதைத்தொகுப்பு, 1986)
* *கொல்லனின் ஆறு பெண் மக்கள்* (சிறுகதைத்தொகுப்பு, 1989)
* *பொம்மைகள் உடைபடும் நகரம்* (சிறுகதைத்தொகுப்பு, 1992)
* *பட்டுப்பூச்சிகள் உறங்கும் மூன்றாம் ஜாமம்* (சிறுகதைத்தொகுப்பு, 1994)
* *உப்புக்கத்தியில் மறையும் சிறுத்தை* (சிறுகதைத்தொகுப்பு, 1997)
* *பாழி* (நாவல், 2000)
* *பிதிரா* (நாவல், 2004)
* *இருள்வ மௌத்திகம்* (கதைத்தொகுப்பு, 2007)
* *சலூன் நாற்காலியின் சுழன்றபடி* (சிறுகதைத் தொகுப்பு, 2008) - மேற்கண்ட முதல் ஐந்து நூல்களில் உள்ள சிறுகதைகள் யாவும் அடங்கியது.
* *த* (நாவல், 2014)
* நீர்வளரி (நாவல், 2020)

கோணங்கியின் எழுத்து
-------------------

இவரது எழுத்தில் உவமையும் உருவகங்களும் இதுவரை சொல்லப்படாத விதத்தில் மாறுபட்ட பொருண்மையில் இருக்கும்.

பாலியல் குற்றச்சாட்டு
---------------------

28 பிப்ரவரி 2023 அன்று ஆராய்ச்சிப் படிப்பு மாணவர் கார்த்திக் இராமச்சந்திரன் கோணங்கியின் மீது பாலியல் வல்லுறவு குற்றச்சாட்டினை முன்வைத்தார். அதன்படி கார்த்திக் "மணல் மகுடி" நாடக குழுவில் இருந்தபோது கோணங்கி தட்டச்சு செய்ய வேண்டும் என்று தனியே அழைத்து, பாலியல் சீண்டல்களைச் செய்ததாகக் குறிப்பிட்டார். இதனை தொடர்ந்து பல முன்னாள் மாணவர்களும் முன்வந்து தாங்களும் இதை போன்ற பாலியல் வன்முறைகளுக்கு ஆளாகி இருப்பதாக தெரிவித்தனர். இது தொடர்பாக தமிழ்நாடு முற்போக்கு எழுத்தாளர்கள் கலைஞர்கள் சங்கம் கண்டன அறிக்கையை வெளியிட்டது. இதற்கு மறுப்பாக தன் மீதான பாலியல் குற்றச்சாட்டு உள்நோக்கமுடையது என கோணங்கி தெரிவித்தார்.

வெளி இணைப்புகள்
---------------

* கோணங்கி, பாலியல்குற்றச்சாட்டு, எழுத்தாளர்கள்…
* பாதிக்கப்பட்டவர்களுடன் நிற்றல்
* கோணங்கி : பாலியல் குற்றச்சாட்டுகள்

மேற்கோள்கள்
-----------

1. ↑  "கலைஞனை நம்புவதும் கலைஞனை நோக்கி நகர்வதும்தான் மனிதகுல மீட்சிக்கான ஒரே வழி". புத்தகம் பேசுது. 26 சனவரி 2015 அன்று பார்க்கப்பட்டது.
[*தொடர்பிழந்த இணைப்பு*]
2. ↑
3. ↑
4. ↑
தூண்டாமணி விளக்கு வகையைச் சேர்ந்த ஒரு தூக்கு விளக்கு
**தொங்கு விளக்கு** அல்லது **தூக்கு விளக்கு** என்பது மேலிருந்து தொங்கவிட்டுப் பயன்படுத்தப்படும் எண்ணெய் விளக்கு ஆகும். பல்வேறு வகையான விளக்குகள் இந்த வகைக்குள் அடங்குகின்றன. இவ்வகை விளக்குகள் பெரும்பாலும் பித்தளை போன்ற உலோகங்களால் செய்யப்படுகின்றன. தொங்கு விளக்குகள், வைப்பதற்கான இடத்தேவையை இல்லாமல் ஆக்குவதால், இடவசதி குறைவான இடங்களில் பயனுள்ளவையாக அமைகின்றன. அத்துடன் அலங்கார அமைப்புக்களிலும் தொங்கு விளக்குகளைப் பயன்படுத்த முடியும்.

வகைகள்
------

சர விளக்கு, நந்தா விளக்கு, சங்குத் தூக்கு விளக்கு, ஏழு தட்டுத் தூக்கு விளக்கு, சாதாரண தூக்கு விளக்கு, சங்கிலி வால் விளக்கு, தொம்பைத் தூக்கு விளக்கு போன்ற விளக்குகள் தொங்கு விளக்கு வகைக்குள் அடங்குகின்றன. சர விளக்குகள் பெரும்பாலும் கோயில்களில் கருவறை வாயிலைச் சுற்றி அலங்கரத்துக்காக அமைக்கப்படுகின்றன. நந்தா விளக்கு அல்லது தூண்டாமணி விளக்கு என அழைக்கப்படும் ஒரு வகைத் தொங்கு விளக்கு, விளக்கு எரிவதற்காகக் கூடிய அளவு எண்ணெயைக் கொண்டிருக்கக்கூடிய கலம் ஒன்றைக் கொண்டதாக வடிவமைக்கப்பட்டுள்ளது. இதனால், அடிக்கடி எண்ணெய் விடவேண்டிய தேவையில்லாமல் நீண்ட நேரம் எரியக்கூடியது. சாதாரணத் தூக்கு விளக்கு என்பது வடிவமைப்பில் உயரம் குறைவான குத்து விளக்கைப் போன்றது. இது அதன் உச்சியில் பொருத்தப்படும் வளையம் ஒன்றின் மூலம் தொங்கவிடப்படுகிறது.

மேற்கோள்கள்
-----------

1. ↑  இராகவன், அ. தமிழ்நாட்டுத் திருவிளக்குகள், சந்தியா பதிப்பகம், சென்னை, 2014. பக். 158 - 163
**தொடக்கம்** (*Thodakkam*) என்பது 2008 ஆண்டைய இந்திய தமிழ் திகில் திரைப்படம் ஆகும். இப்படத்தை முத்துகுமார் இயக்க இரகுவண்ணன் மற்றும் மோனிகா ஆகியோர் முக்கிய பாத்திரங்களில் நடிதுள்ளனர். படம் வெளியிடுவதற்கு முன்பு படத்தின் பெயர் *ஆரம்பம்* என்று அறியப்பட்டது. படம் மோசமான விமர்சனங்களுக்கு ஆளானது, இப்படம் ஒரு தோல்விப் படமாக ஆனது.

கதை
---

வாஞ்சிநாதன் (ரகுவண்ணன்), காயத்ரி (மோனிகா), சிண்டோ (அபினாய்), ஹபீப் (ரிஷி), நான்சி (மேகா நாயர்) ஆகியோர் சிறுவயதில் இருந்தே ஒன்றாகப் படித்தவர்கள். இப்போது பட்டதாரிகளாக உள்ளனர். அவர்கள் பணம் சம்பாதிக்கும் பொருட்டு வெளிநாடுகளில் வாய்ப்புகளைத் தேட திட்டமிட்டுள்ளனர். இதற்கான நாள் வந்துவிட்டது, ஆனால் ஒரு பெரிய சதித்திட்டத்தினால் அவர்களின் திட்டங்கள் முறியடிக்கப்படுகின்றன.[]

நடிகர்கள்
---------

* இரகுவண்ணன்
* மோனிகா
* அபிநய்
* ரிஷி
* ரகுவரன்
* சுபைர் மொகமத் ரிகாஸ்

இசைப்பதிவு
----------

இப்படத்திற்கு ஜெரோம் புஷ்பராஜ் இசையமைத்தார்.

* "யார் யாரோ" - கௌதம், மாயா
* "ஆதாமின் ஆப்பிள்" - ரஞ்சனி-காயத்ரி, சத்யன்
* "போன் போட்டு" - கானா பாலா
* "எதுதான் முடியாது" - ரகுவரன்
* "வா நண்பா" - விஜய் யேசுதாஸ்

குறிப்புகள்
-----------

1. ↑
2. ↑  "காப்பகப்படுத்தப்பட்ட நகல்". 2022-01-31 அன்று மூலம் பரணிடப்பட்டது. 2021-01-23 அன்று பார்க்கப்பட்டது.
குவாட்சைட் (Quartzite), எனப்படும் ஒருவகை உருமாறிய பாறை. தார்ட்டு பல்கலைக்கழக நிலவியல் அருங்காட்சியகத்தில் உள்ளது.
**உருமாறிய பாறை** என்பது பாறைகளின் ஒரு வகையாகும். இது *முதல்நிலைப்பாறை (protolith)* எனப்படும் ஏற்கனவே உள்ள பாறைகள் வளருருமாற்றம் (metamorphism) என்னும் செயற்பாட்டின் மூலம் மாற்றம் அடைவதால் உருவாகின்றது. முதல்நிலைப்பாறை 150 பாகை செல்சியசுக்கு மேற்பட்ட வெப்பநிலையிலும், உயர்ந்த அமுக்கநிலையிலும் இயற்பியல் மற்றும் வேதியியல் மாற்றங்களுக்கு உட்படுகிறது. முதல்நிலைப்பாறை படிவுப் பாறையாகவோ, தீப்பாறையாகவோ அல்லது இன்னொரு பழைய உருமாறிய பாறையாகவோ இருக்கலாம். புவியோட்டின் பெரும்பகுதியை உருவாக்குபவை உருமாறிய பாறைகளே. இவை அவற்றின் மேற்பரப்புத் தன்மை, வேதியியல் மற்றும் கனிமச் சேர்மானங்களின் அடிப்படையில் வகைப்படுத்தப்படுகின்றன. இவை அடுக்குப்பாறைகள் எனவும் அழைக்கப்படும்.

புவி மேற்பரப்புக்குக் கீழ் ஆழத்தில் உள்ள பாறைகள் அவற்றுக்கு மேலுள்ள பாறைகளால் ஏற்படும் உயர் அமுக்கத்தினாலும், உயர் வெப்பநிலையாலும் உருமாறிய பாறைகளாக மாறக்கூடும். இது தவிரக் கிடைத்திசையான அழுத்தத்தைக் கொடுக்கும் பாறைகள் ஒன்றுடன் ஒன்று மோதுதல் போன்ற புவிப்பொறைச் (tectonic) செயற்பாடுகளினாலும், உராய்வு, உருத்திரிபு போன்றவற்றாலும் உருமாறிய பாறைகள் உருவாகலாம். புவியின் ஆழத்தில் இருந்து அதிக வெப்பநிலையில் உள்ள உருகிய பாறைக் குழம்பு பிற பாறைகளூடு செல்லும் போது அவை வெப்பம் ஊட்டப்படுவதாலும் இவ்வகைப் பாறைகள் உண்டாகின்றன.

அரிப்பினாலும், மேலெழுவதாலும் தற்போது புவி மேற்பரப்புக்கு அண்மையில் காணப்படும் உருமாறிய பாறைகளை ஆராய்வதன் மூலம், புவியின் மூடகத்தில் இருக்கக்கூடிய வெப்பநிலை, அமுக்கம் முதலியவை பற்றி அரிய தகவல்களைப் பெற்றுக்கொள்ள முடிகிறது. சிலேட் (slate), சலவைக்கல் (marble), களி உருமாற்றப்பாறை (schist) என்பன உருமாறிய பாறைகளுக்கு எடுத்துக்காட்டுகள் ஆகும்.
ரெமிங்டன் உருளும்-அடைப்புடைய குழலாசனம்
**உருளும்-அடைப்பு** இயக்கம் (ஆங்கிலம்: rolling block) என்பது, ஒரு ஊசியின்மீது சுற்றக்கூடிய, பிரத்தியேக வடிவமுள்ள பின்னடைப்பினால், குழலாசனம் அடைக்கப்படும் சுடுகலன் இயக்கத்தின் ஒரு வடிவமாகும். ஒரு வட்டப்பகுதியின் வடிவில் பின்னடைப்பு இருக்கும். இந்த இயக்கத்தில், சுத்தியலைக் கொண்டு பின்னடைப்பு பூட்டப்படுவதால்; சுடும் தருணத்தில் வெடிபொதியின் பின்நோக்கிய நகர்வை தவிர்க்கலாம். சுத்தியலை பின்னிழுப்பதால், (ஆயுதத்தை மீள்குண்டேற்றவதற்கு) பின்னடைப்பை எளிமையாக சுற்ற முடியும்.

வரலாறு
------

19-ஆம் நூற்றாண்டின் உலோகவியல் நுட்பங்களால், இந்த இயங்குமுறையை கொண்டு உற்பத்தியான புரிதுமுக்கிகளும், கைத்துப்பாக்கிகளும் நவீன, அதி-ஆற்றல் மிக்க போர்த்தளவாடத்துக்கு ஒத்து வராது.  

இதுவரை உருவாக்கப்பட்ட மிகுந்த வெற்றிகரமான ஒற்றைவெடி ஆயுதங்களுள், ரெமிங்டன் உருளும் அடைப்பு புரிதுமுக்கியும் ஒன்று ஆகும். இது ஒரு வலிய, மற்றும் எளிய இயக்கம், மிக நம்பகமானது, மற்றும் முரட்டுப் பயன்பாட்டால் அல்லது தூசியால் கூட இது செயலிழக்காது. 

1867-ல் பாரிஸ் விரித்துரைப்பில், இந்த வடிவத்தைச் சார்ந்த முதல் புரிதுமுக்கி அறிமுகமானது. அடுத்த ஒரு வருடத்தில், (சுவீடன், நார்வே, டென்மார்க் உட்பட) பல தேசங்களின் செந்தர இராணுவப் புரிதுமுக்கியாக ஆனது.

நவீன ஆணி-இயக்க வடிவமைப்புகளின் தோன்றுதலுக்கு முன்பிருந்த காலங்களில், பல முற்கால மூடியடி சுடுகலன்கள், உருளும் அடைப்பு வடிவத்திற்கு மாற்றப்பட்டன.   

சுவீட-நார்வீஜிய ரெமிங்டன் எம்1867, மற்றும் அமெரிக்க ஸ்ப்ரிங்ஃபீல்டு ரகம் 1871 ஆகிய சுடுகலன்கள், இந்த இயங்குமுறையை கொண்டிருந்தன.

இதர நீள்துப்பாக்கிகளின் பின்குண்டேற்ற இயக்கங்கள்
------------------------------------------------

* ஆணி இயக்கம்
* நெம்புகோல் இயக்கம்
* நழுவு இயக்கம்
* உடைவு இயக்கம்
* வீழும் அடைப்பு இயக்கம்
* அரை-தானியக்க புரிதுமுக்கி
**மார்தா கோவ்ஸ் சேஸ்** (நவம்பர் 30, 1927 - ஆகஸ்ட் 8, 2003) மார்தா சி. எப்ஸ்டீன் எனவும் அறியப்படுகின்றார். இவர் அமெரிக்காவைச் சேர்ந்த மரபியலாளர். 1952 இல் ஆல்பிரட் ஹெர்சே உடன் இணைந்து உயிரணுக்களின் மரபணுப்பொருள் புரதமல்ல, டி.என்.ஏ என்பதை நிரூபிக்க உதவினார்.

ஆரம்ப வாழ்க்கை மற்றும் கல்லூரி கல்வி
------------------------------------

சேஸ் 1927 ஆம் ஆண்டு கிளீவ்லேண்ட் ஓஹியோவில் பிறந்தார். இவரது சகோதரர் ரூத் சாஸ் (தற்போது ரூத் டாஸியல்) ஆவார். 1950 ஆம் ஆண்டு சேஸ் வூஸ்டர் கல்லூரியில் இளங்கலைப் பட்டம் பெற்றார். பின்பு 1959 இல் ஆராய்ச்சி உதவியாளராகப் பணி புரிந்தார். 1964 ஆம் ஆண்டு தென் கலிபோர்னியாப் பல்கலைக்கழகத்தில் நுண்ணுயிரியலில் முனைவர் பட்டம் பெற்றார்.

ஆராய்ச்சி மற்றும் வாழ்க்கை
--------------------------

1950 ஆம் ஆண்டு நுண்ணுயிரியலாளரும் மரபியலாளருமான ஆல்பிரட் ஹெர்சேயின் கோல்ட் ஸ்பிரிங் ஹார்பர் ஆய்வுக்கூடத்தில் ஆராய்ச்சி உதவியாளராகப் பணி புரிந்தார். 1952 ஆம் ஆண்டு ஹெர்சே-சேஸ் பரிசோதனையில் மரபணுத் தகவல்கள் புரதத்தினால் அல்ல டி.என்.ஏ வினால் பரவுகின்றன என்பதை உறுதிப்படுத்தினார். கதிரியக்க பாஸ்பரசு மூலம் பெயரிடப்பட்ட நியுக்கிளிக் அமிலம் அல்லது புரதம் ஏதாவது ஒன்று தயாரிக்கப்பட்டு பாக்டிரியாபேஜ் டி2 (பாக்டிரியாவைப் பாதிக்கும் வைரசு) எசுரிச்சியா கோலை பக்டிரியாவில் செலுத்தப்பட்டு கண்காணிக்கப்பட்டது. இப்பரிசோதனை முடிவில் நியுக்கிளிக் அமிலங்கள் பரவியதையடுத்து மரபணு தகவல்கள் டி.என்.ஏ வினால் பரவப்படுகின்றன என்பது உறுதிப்படுத்தப்பட்டது. ஹெர்சே-சேஸ் பரிசோதனையில் பாரம்பரியத் தகவல்கள் குறித்த சர்ச்சைகள் முடிவுக்கு வந்தன. ஹெர்சே 1969 இல் மருத்துவம் அல்லது [[உடலியல்|உடலியல்லுக்கான நோபல் பரிசை வென்றார். இப்பரிசுக்கு மார்தா சேஸ் பெயர் சேர்க்கப்படவில்லை.

1953 ஆம் ஆண்டு கோல்ட் ஸ்பிரிங் ஹார்பர் ஆய்வகத்தில் இருந்து விலகி டென்னசியில் ஓக் பிரிட்ஜ் தேசிய ஆய்வகத்தில் குஸ் டொரர்மேன் உடன் பணிபுரிந்தார். 1950 களில் அவர் பேஜ்குழு உயிரியியலாளர்களின் சந்திப்புக்களில் பங்கேற்க கொல்ட் ஸ்பிரிங் ஹார்பருக்கு ஆண்டுதோறும் திரும்பினார். 1959 இல் தெற்கு கலிபோர்னியா பல்கலைக்கழகத்தில் கியூசெப் பெர்டானின் ஆய்வுகூடத்தில் ஆய்வுகளில் ஈடுபட்டார்.  1964 இல் பெர்டானின் சுவீடனுக்கு குடிபெயர்ந்த பின் மார்கரட் லீப் உடன் தமது ஆய்வுகளை நிறைவு செய்தார்.

1950களின் பிற்பகுதியில் கலிபோர்னியாவில் சக விஞ்ஞானி ரிச்சர்ட் எப்ஸ்டின் என்பவரை மணமுடித்து மார்தா சி. எப்ஸ்டின் என்று பெயரை மாற்றினார். இத்தம்பதியினர் குறுகிய காலத்தில் விவாகரத்து பெற்றனர். 1960களில் தனிப்பட்ட காரணங்களால் தனது விஞ்ஞானப் பணிகளை முடித்துக் கொண்டார். பின்பு ஒஹியோ சென்று குடும்பத்தினருடன் வாழ்ந்தார். 2003 ஆம் ஆண்டு ஆகஸ்ட் 8 இல் நிமோனியாவால் பாதிக்கப்பட்டு இறந்தார்.

இதழ்கள்
-------

* Hershey, A. D. and Martha Chase. "Independent Functions of Viral Protein and Nucleic Acid in Growth of Bacteriophage." *J. Gen. Physiol.*, 36 (1): 39-56, September 20, 1952, at Oregon State University website

குறிப்புகள்
-----------

1. 1 2 3   பரணிடப்பட்டது 2005-11-25 at the வந்தவழி இயந்திரம் the scientist பார்த்த நாள் 2010-09-05
2. 1 2   the new york times
3. ↑   digitallibrary.usc.edu 2018-03-12
4. ↑
**மார்ட்டின் க்ராம்பன்** (மார்ச் 9, 1928-ஜூன் 18, 2015) ஒரு முன்னணி செர்மானி குறியியல் வல்லுநர், கெட்டிங்கனில் பேராசிரியராகப் பணியாற்றினார்.

ஒரு பிராட்டஸ்டன்ட் போதகரின் மகன், க்ராம்பேன் மார்ச் 9, 1928 அன்று சீஜனில் பிறந்தார், வுல்பெல்லில் எழுப்பப்பட்டார். 1953 ஆம் ஆண்டில் க்ரம்பன் கிராஃபிக் டிசைன் மற்றும் விஷுவல் கம்யூனிகேஷன் ஹொச்ச்சூல் ஃபுர் கெஸ்டல்டுங்கில் படிக்கத் தொடங்கினார். அவர் மிச்சிகன் ஸ்டேட் யுனிவர்சிட்டி 1962 ல் தனது PhD ஐப் பெற்றார், அங்கு அவர் வடிவமைப்பு மற்றும் உளவியலைப் படித்தார்.

க்ரம்பன் காட்சித் திறனாய்வு மற்றும் சுற்றுச்சூழல் உணர்வின் புலத்தில் ஒரு தொழில்முறை கலைஞராகவும் பணிபுரிந்தார், ஆனால் பீட்டோசேமோட்டோடிக்ஸ் (தாவர செமிசோசிஸின் ஆய்வு), பின்னர் அவர் உயிரியலின் முக்கிய பிரிவு அல்லது உயிர் வேதியியல்- Zeitschrift für Semiotik இன் இணை ஆசிரியர் ஆவார்.

மேற்கோள்கள்
-----------

1. ↑  "Martin Krampen 87jährig gestorben" (in German). schwaebische. 22 June 2015. Archived from the original on 26 June 2015.. பார்த்த நாள்: 26 June 2015.
2. ↑  Espe, Hartmut (12 January 2016). "An Obituary for Martin Krampen". *Empirical Studies of the Arts* **34** (1): 140–141. doi:10.1177/0276237415621213.
3. ↑  "Martin Krampen". *zkm.de*. ZKM. 12 September 2016 அன்று பார்க்கப்பட்டது.
4. ↑  Nöth, Winfried 1990. *Handbuch der Semiotik*. Stuttgart: J.B.Metzler, pp. 258-259.
தனுசு (விண்மீன் குழாம்) உடன் குழப்பிக் கொள்ளாதீர்கள்.

**தனுசு** (*Sagittarius*; **♐** ) என்பது தனுசு விண்மீன் தொகுப்பில் இருந்து தோற்றுவிக்கப்பட்ட இராசி மண்டலத்தின் ஒன்பதாவது சோதிட இராசி ஆகும். இது விண்ணின் 240 முதல் 270 பாகைகளை குறிக்கும் (240°≤ *λ* <270º).

மேற்கத்திய சோதிடத்தில் சூரியன் நிலநடுக்கோட்டை கடந்துச் செல்லும் காலத்தின் அச்சு சுழற்சியின் விளைவாக விண்மீன் தொகுப்புடன் இந்த இராசி வரிசைப்படுத்தப்படவில்லை. தனுசு இராசியானது "ஆண் தன்மை" கொண்ட நேர்மறையான (பரந்த மனப்பான்மை கொண்ட) இராசியாகக் கருதப்படுகிறது. தனுசானது வியாழன் கோளினால் ஆளப்படுகிறது. இராசி மண்டலத்தின் ஒன்பதாவது இராசியாக இருப்பதால் இது சோதிடத்தின் ஒன்பதாவது வீட்டுடன் தொடர்புடையதாக இருக்கிறது. சூரியன் இந்த இராசியில் இருக்கும்போது பிறந்தவர்கள், தனுசு இராசியில் பிறந்தவர்கள் எனக் கருதப்படுவர்.

மாதம்
-----

மார்கழி மாதம் தனுசுக்கு உரிய மாதமாகும். எனவே இது கிரெகோரிய நாட்காட்டியின் திசம்பர் மாத பிற்பாதியும், சனவரி மாத முற்பாதி வரையிலும் சூரியனின் தாக்கமுள்ள இடமாக கருதப்படுகிறது.

மேற்கத்திய சோதிடம்
------------------

மேற்கத்திய சோதிட நூல்களின்படி நவம்பர் 22 முதல் திசம்பர் 21 வரை (இரு நாட்களும் உட்பட) பிறந்தோரை சிலை இராசியினர் என்று அழைப்பர்.

கோள்
----

இந்த இராசிக்கான அதிபதி வியாழன் என்றும் உரைப்பர்.

உசாத்துணை
---------

1. ↑  Greenwich, Royal Observatory. "Equinoxes and solstices". ROG learning team. 2013-01-14 அன்று மூலம் பரணிடப்பட்டது. 4 திசம்பர் 2012 அன்று பார்க்கப்பட்டது.
2. ↑  Oxford Dictionaries. "Saggitarian"
[*தொடர்பிழந்த இணைப்பு*]. Definition. Retrieved on: 17 ஆகஸ்ட் 2011.
3. ↑  Heindel, ப. 81.

மூலம்
-----

* Heindel, Max (1919), *Simplified Scientific Astrology: A Complete Textbook on the Art of Erecting a Horoscope, with Philosophic Encyclopedia and Tables of Planetary Hours* (4 ed.), Rosicrucian Fellowship, OCLC 36106074

புற இணைப்புகள்
--------------

* 

* பொதுவகத்தில் Saggitarius தொடர்பாக ஊடகக் கோப்புகள் உள்ளன.

| * பா
* உ
* தொ
இராசிகள் |
| --- |
| இந்துக் காலக் கணிப்பு முறை |
| 
* மேழம்
* விடை
* ஆடவை
* கடகம்
* மடங்கல்
* கன்னி
* துலை
* நளி
* சிலை
* சுறவம்
* கும்பம்
* மீனம்

 |

  


| தமிழ் மாதங்கள் |
| --- |
| சித்திரை | வைகாசி | ஆனி | ஆடி | ஆவணி | புரட்டாசி | ஐப்பசி | கார்த்திகை | மார்கழி | தை | மாசி | பங்குனி |
வைரமும் காரீயமும் கரிமத்தின் இரு தனிமப் புறவேற்றுருக்கள்: படிக வடிவமைப்பில் வேறுபட்ட ஒரே தனிமத்தின் இரு தூய வடிவங்கள்.
**பிறதிருப்பம்** அல்லது **தனிமப் புறவேற்றுருமை** (*Allotropy*) அல்லது **தனிமப் புறவேற்றுமை**  (*allotropism*) என்பது சில தனிமங்கள் இரண்டு அல்லது அதற்கு மேற்பட்ட மாறுபட்ட வடிவங்களில் இருக்கின்ற பண்பு ஆகும். இவ்வாறு மாறுபட்ட கட்டமைப்புகளில் உள்ள வடிவங்கள் **தனிமப் புறவேற்றுருக்கள்** (allotropes) என அழைக்கப்படுகின்றன. இவை தனிமத்தின் கட்டமைப்புப் படிவத்தில் மட்டுமே மாறுபட்டுள்ளன; தனிமத்தின் அணுக்கள் ஒன்றொடொன்று மாறுபட்ட விதங்களில் பிணைக்கப்பட்டுள்ளன.

எடுத்துக் காட்டாக, கரிமத்தின் தனிமப் புறவேற்றுருக்கள் வைரமாக (கரிம அணுக்கள் நாற்பட்டக அணிக்கோவை அமைப்பில் பிணைக்கப்பட்டுள்ளன), காரீயமாக (கரிம அணுக்கள் அறுபக்க அணிக்கோவை அமைப்பில் பிணைக்கப்பட்டுள்ளன), கரிமத்தட்டுகளாக (ஓரணு தட்டை காரீயத் தட்டுகளாக), மற்றும் புல்லேரேன்களாக (கரிம அணுக்கள் கோள, குழல் மற்றும் நீள்வட்ட அமைப்புகளில் பிணைக்கப்பட்டுள்ளன) கிடைக்கின்றன.

தனிமப் புறவேற்றுரு என்ற கலைச்சொல் தனிமங்களுக்கு மட்டுமே வழங்கப்படுகின்றன; சேர்மங்களுக்கல்ல. அனைத்து படிக வடிவங்களுக்கும் பொருந்துகின்ற பொதுப் பெயராக பல்லுருத்தோற்றம் உள்ளது. தனிமப் புறவேற்றுமை ஒரு தனிமத்தின் ஒரே நிலையில் உள்ள வேறுபாடுகளைக் குறிக்கிறது. (காட்டாக திண்மம், நீர்மம் அல்லது வளிம நிலைகளில் உள்ள வெவ்வேறு வடிவங்கள்); திண்மம், நீர்மம் மற்றும் வளிமமாக நிலைமாறுதல் தனிமப் புறவேற்றுமை ஆகாது.

சில தனிமங்கள் வெவ்வேறு நிலைகளில் வெவ்வேறு மூலக்கூறு சூத்திரங்களைக் கொண்டுள்ளன – காட்டாக, ஆக்சிசனின் இரு தனிமப் புறவேற்றுருக்கள், (ஈரணு ஆக்சிசன்), O2 மற்றும் ஓசோன், O3), திண்மம், நீர்மம் மற்றும் வளிமம் என்ற மூன்று நிலைகளிலும் இருக்கக்கூடும். மாறாக சில தனிமங்கள் மூன்று நிலைகளிலும் தனித்தனி புறவேற்றுருக்களைக் கொண்டிருப்பதில்லை – காட்டாக பாசுபரசு திண்ம நிலையில் பல புறவேற்றுருக்களைக் கொண்டுள்ளது, ஆனால் இவை எல்லாமே உருக்கப்பட்டு நீர்ம நிலையில் P4 என்ற வடிவில் அமைகின்றன.

மேற்கோள்கள்
-----------

1. ↑  Allotrope in *IUPAC Compendium of Chemical Terminology*, Electronic/ version,. Accessed March 2007.

* "Allotropy". *பிரித்தானிக்கா கலைக்களஞ்சியம்* (11th). (1911). Cambridge University Press.

வெளி இணைப்புகள்
---------------

* தனிமப் புறவேற்றுரு - வேதியியல் கலைக்களஞ்சியம் (ஆங்கிலத்தில்)
சிறிதளவு கற்றவர்கள் மேலும் தொடர்ந்து கற்க எல்லா வாய்ப்புகளையும் தருகின்ற கல்வியே தொடர் கல்வியாகும். இந்திய அரசாங்கம் கட்டாயக் கல்வியாகப் பன்னிரண்டாம் வகுப்பு வரை அனைவரும் படிக்க வேண்டும் என்று கூறினாலும் ஏதோ ஒரு காரணத்தால் அவா்களால் தொடா்ந்து படிக்க முடியாத சூழ்நிலையில் படிப்புப் பாதியில் நின்று விடுகிறது. இதைத் தேக்க நிலை என்பா். இவ்வாறு தேக்க நிலை ஏற்பட்ட பின்பு இரண்டு வருடமோ, மூன்று வருடமோ அல்லது அதற்கு மேலும் பல வருடங்கள் ஆன பின்பு படிக்க வேண்டும் என்று ஆசையோ அல்லது அவா்கள் செய்யும் தொழிலில் வளா்ச்சியடையக் கல்வி தேவைப்படும் சூழ்நிலைக்குத் தள்ளப்படும் போது மீண்டும் தொடா்ந்து படிக்க வேண்டும் என்று ஆசைப்படும் போது தொடா் கல்வி கைகொடுப்பதாக இருக்க வேண்டும். தொடா் கல்வி கற்க இந்திய அரசாங்கம் பல வழிகளில் உதவி செய்கிறது. தொடா் கல்வி கற்க ஆசைப்படுவோா் அதைப் பயன்படுத்திக் கொண்டு படிக்க வேண்டும். 

நாளுக்கு நாள் மாறிக்கொண்டிருக்கும் உலகில் ஒவ்வொரு ஐந்தாண்டுக் காலத்திலும் அறிவுப் பெருக்கம் என்பது இரண்டு மடங்காகின்றது. இந்த நிலையில் பள்ளிக்கூடங்களில் பெற்ற அறிவைக் கொண்டு முழுவாழ்க்கையையும் வாழ இயலாத காரியம். எனவே, பொது அறிவையும், தொழிற்கல்வியையும் புதுப்பித்துக்கொள்ள வேண்டிய கட்டாயத்தில் உள்ளோம்.

நாம் ஒவ்வொருவரும் பள்ளிக்கல்வியைத் தொடங்கி ஒரு குறிப்பிட்ட நிலையில் முடித்துக் கொள்கிறோம். பின்பு கல்வியைப் பெற (அ) அறிவைப் புதுப்பிக்க மீண்டும் பள்ளி செல்ல முடியாது. நாம் செய்யும் வேலைகளை விட்டுவிட்டு முழுநேரத்தையும் கல்வி பயில செலவிட முடியாத நிலைதான் நிலவுகிறது. அடிப்படை எழுத்தறிவு பெற்றவர்கள் மேலும் கல்வியறிவு பெறுவதற்கும் பெற்ற கல்வியோடு ஒரு குறிப்பிட்ட துறையில் மேலும் அறிவைப் பெறுவதற்கும் தொடர் கல்விமுறை சிறந்ததாகும்.

பொது அறிவு, தொழிலறிவு, பிறதொழிலறிவு, கல்வித்தரம், பயனுள்ள பொழுதுபோக்கு என ஒரு முழு வாழ்க்கை வாழ்வதற்கான முயற்சியே தொடர்கல்வியாகும். முறைசார்ந்த கல்வி பள்ளிகளில் தரப்படுகிறது. இதற்குக் காலம், இடம், பாடம் என வரையறைகள் உண்டு. முறைசார் கல்வி ஒரு குறிப்பிட்ட எல்லையில் நிறைவு பெற்றுவிடும். ஆனால் தொடர் கல்விக்குப் பாடம், கால அளவு, இடம் போன்ற வரையறைகள் கிடையாது.

தொடர் கல்வி என்பது வாழ்க்கைமுறை, தொழில், குடும்பம், ஓய்வு நேரத்தைப் பயன்படுத்துவது என முழுமையான வாழ்க்கைக்குத் தேவையான அனைத்தையும் தருவதாகும். இது நாம் தினமும் படிக்கும் நாளிதழ், நாவல் முதல் இலக்கியங்கள் வரை உள்ளடக்கியதாகும்.

1. ↑   *கல்வி ஒப்பியல்.*. சக்தி பதிப்பகம்,சிதம்பரம்.. 1994.
கிழக்கிலங்கை மட்டக்களப்பு பொலநறுவை எல்லைப்புறத்தில் உள்ள **குடுப்பிமலையில்** (சிங்களம்: தொப்பிகல) இருந்தாகக் கூறப்படும் புலிகளின் முக்கிய முகாம் ஒன்றை இலங்கை இராணுவம் ஜூலை 11, 2007 தாக்கி கைப்பற்றிக்கொண்டதாக இலங்கை அரசு அறிவித்தபோதும் தாக்குதல் நடந்ததாகக் கூறப்படும் காலப்பகுதியில் விடுதலைப் புலிகள் எவரும் அப்பகுதியில் இருக்கவில்லை என்று பொதுமக்கள் கருத்துத் தெரிவித்துள்ளனர். அங்கிருந்த விடுதலைப்புலிகள் வன்னிப்பகுதிக்குச் சென்றுவிட்டதாகத் தெரியவருகின்றது. இந்த இராணுவ வெற்றியைத் தொடர்ந்து 14 வருடங்களுக்கு பின்னர் கிழக்கு மாகாணம் முழுவதும் இராணுவ கட்டுப்பாட்டுக்குள் வந்துள்ளது.. இது குறித்துக் கருத்துத் தெரிவித்த விடுதலைப்புலிகளின் அரசியற் துறைப் பொறுப்பாளர் தமிழ்ச்செல்வன் குடும்பி மலையை ஏற்கனவே இரண்டுதடவை இந்தப்பகுதியை இந்திய அமைதிகாக்கும் படைகளிடமும் இலங்கை இராணுவத்தினரிடம் இழந்துள்ளதாகவும் இது மூன்றாவது தடவை என்றும் விடுதலைப் புலிகள் முற்றாகக் கிழக்கை விட்டு நீங்கவில்லை என்றும் அவர்கள் கெரில்லா (பேச்சுத் தமிழ்: கொரிலா) யுத்தத்தை இங்கு நடத்துவர் என்று தெரிவித்தார்கள். 

யாழ்ப்பாண குடாநாடும் கிழக்கு மாகாணமும் முழு இராணுவ கட்டுப்பாட்டுக்குள் வந்த நிலையில் புலிகள் வன்னி பிரதேசத்தில் முடக்கப்பட்டனர்.

குடும்பிமலை வீழ்ச்சி வெற்றி விழா - 'கிழக்கின் உதயம்'
----------------------------------------------------

குடும்பிமலை முகாம் வீழ்ச்சியை இலங்கை அரசு ஒரு வெற்றி விழாவாக ஜூலை 19, 2007 அன்று கொழும்பு சுதந்திர சதுக்கத்தில் கொண்டாடியது. அங்கு அப்போதைய இலங்கை இராணுவ தளபதி சரத் பொன்சேகா கிழக்கின் வெற்றியை பொறித்த பட்டயம் ஒன்றை இலங்கை ஜனாதிபதி ராஜபக்சவுக்கு அளித்தார். அங்கு உரையாற்றிய ஜனாதிபதி புலிகளின் ஈழக்கனவை சிதைத்துவிட்டதாகவும், 2007 வருட முடிவிற்குள் கிழக்கில் மாகாண மாவட்ட தேர்தல்கள் நடைபெறும் என்றும், முழுவீச்சுடன் பொருளாதார வளர்ச்சிப் பணிகள் இடம்பெறும் என்றும் தெரிவித்தார். இவ்விழாவை பிரதான எதிர்கட்சி,ஜேவிபி மற்றும் தமிழ்கூட்டமைப்பு என்பன புறக்கணித்திருந்தன.

ஆதாரங்கள்
---------

1. ↑  Tamil Tiger eastern base 'taken'-BBC
2. ↑  Rajapaksa slams International Community at 'Thoppigala' ceremony

வெளி இணைப்புகள்
---------------

* East: the aftermath
* Rajapaksa slams International Community at 'Thoppigala' ceremony
**இரமேஷ் வைத்யா** (*Ramesh Vaidhya*) பத்திரிகையாளரும், தமிழ்த் திரைப்படப் பாடலாசிரியரும், கவிஞரும், சிறுவர் எழுத்தாளரும், நேரடித் தமிழ் சித்திரக்கதை எழுத்தாளரும் ஆவார்.

வாழ்க்கைக் குறிப்பு
-------------------

இரமேஷ் வைத்யா தேனி மாவட்டத்தைச் சேர்ந்தவர். ஆனந்த விகடன் நிறுவனத்தில் பல ஆண்டுகள் பணி புரிந்தார். பின்னர் ஜன்னல் என்ற வார இதழின் ஆசிரியராகவும் உள்ளார். தற்போது தினமலர் குழுமத்தில் இருந்து வெளிவரும் ‘பட்டம்’ என்ற மாணவர் இதழ் ஆசிரியராக பணி புரிகிறார்.

திரைப்படப் பாடலாசிரியராக
------------------------

இராஜு முருகனின் இயக்கிய *ஜோக்கர்* என்ற திரைப்படத்தில் இவர் எழுதிய *செல்லம்மா* என்ற பாடல் பெறும் வரவேற்பைப் பெற்றது. இயக்குநர் பத்ரியுடன் பணிபுரிந்திருக்கிறார். தில்லுமுல்லு என்ற திரைப்படத்திற்கு வசனம் எழுதியிருக்கிறார். ஆடாம ஜெயிச்சோமடா எனும் திரைப்படத்தில் *கூடி நிற்கும் கூட்டமெல்லாம்* எனும் பாடல் இவர் எழுதியது. பல ஆண்டுகள் முன்பே அஜித், பார்த்திபன் நடித்த நீ வருவாய் என என்ற ராஜகுமாரன் இயக்கிய படத்தில் *அதிகாலையில் சேவலை எழுப்பி* எனும் இவர் எழுதிய பாடல் மிக பிரபலமானது. தற்போது திரையுலகில் அதிக கவனம் பெற்று வருகிறார்.

மேற்கோள்கள்
-----------

1. ↑  "Ramesh Vaidhya - IMDB". 1 சூலை 2016 அன்று பார்க்கப்பட்டது.

வெளி இணைப்புகள்
---------------

* இவரது வலைத்தளம்: பேனா மினுக்கல்
* *ஆயிரம் நீர்க்கால்கள்* கவிதைத் தொகுப்பிற்கு ரமேஷ் வைத்யா விமர்சன உரை
**காண்டாமிருக இருவாச்சி** (*Buceros rhinoceros*) என்னும் பறவை ஆசியப்பறவைகளிலேயே மிகப் பெரிய அலகு கொண்டது. இதன் அலகானது 91–122 செ.மீ (36–48 அங்குலம்) நீளமானது. பழங்களைப் பறிப்பது, கூடுகட்டுவது, குஞ்சுகளுக்கு உணவூட்டுவது என்று பல வேலைகளை இந்தப் பறவை தனது அலகைக் கொண்டு செய்கிறது. தன் இணையை அழைப்பதற்கு இப்பறவை குரல் கொடுக்கும்போது, இந்த அலகுக் குரலை அதிக தொலைவுக்கு எதிரொலிக்க வைக்கிறது. காண்டாமிருகத்தின் கொம்புபோல இப்பறவையின் அலகின்மீது ஒரு கொம்பு இருப்பதால் இதற்கு இந்தப் பெயர் ஏற்பட்டது. 90 ஆண்டுகள்வரை உயிர் வாழக்கூடிய[] இப்பறவை போர்னியோ தீவுகள், சுமத்ரா, ஜாவா, மலேசியத் தீபகற்பம், சிங்கப்பூர், தெற்கு தாய்லாந்து போன்ற பகுதிகளில் காணப்படுகிறது.

இது மலேசிய நாட்டின் தேசியப் பறவையும் ஆகும்.

தோற்றக்குறிப்பு
---------------

பறவையின் மண்டையோடு
இது மரத்தில் வாழக்கூடிய ஒரு பெரிய இருவாச்சிப் பறவை, 80 to 90 cm (31–35 அங்) நீளமுடையது. ஆண் பறவைகள் 2,465 to 2,960 g (87.0–104.4 oz) எடையும் பெண் பறவைகள் 2,040 to 2,330 g (72–82 oz) வரையும் இருக்கும். இது பெரும்பாலும் கருப்பாகவும் கால்கள் வெள்ளையாவும் வாலானது ஒரு கருப்புப் பட்டையுடன் வெள்ளை நிறத்திலும் இருக்கும். இதனுடைய பெரிய அலகு இளஞ்சிவப்பு, சிவப்பு நிறத்தில் இருக்கும். இதன் பின்புழையில் உள்ள பிரீன் சுரப்பியில் இருந்து வரும் பிரீன் எண்ணெய் பறவையின் அலகுகளுடன் உராய்ந்து அலகுகள் இந்த நிறம் பெறுகின்றன. ஆண் பறவைகளின் கண்கள் சிவப்பு நிறத்தில் கருப்பு வளையத்துடனும் பெண் பறவைகளின் கண்கள் வெள்ளை நிறத்தில் சிவப்பு வளையத்துடனும் இருக்கும்.

படங்கள்
-------

|  |  |
| --- | --- |
|  | 
rhinoceros hornbill call


---

 |
| *இக்கோப்பைக் கேட்பதில் பிரச்சினையா? ஊடக உதவியைப் பார்க்கவும்.* |

* பிட்சுபர்கின் தேசியப் பறவையகத்தில் ஓர் ஆண் பறவை. ஆண் பறவைகளுக்கு கண் சிவப்பாக இருக்கும். பிட்சுபர்கின் தேசியப் பறவையகத்தில் ஓர் ஆண் பறவை. ஆண் பறவைகளுக்கு கண் சிவப்பாக இருக்கும்.
* இங்கிலாந்தின் செஸ்ட்டர் விலங்ககத்தில் உள்ள ஒரு பெண் பறவை இங்கிலாந்தின் செஸ்ட்டர் விலங்ககத்தில் உள்ள ஒரு பெண் பறவை
* செர்மனியில் ஒரு பறவைசெர்மனியில் ஒரு பறவை

குறிப்புகள்
-----------

1. ↑  பன்னாட்டு பறவை வாழ்க்கை (2012). "*Buceros rhinoceros*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 26 November 2013 அன்று பார்க்கப்பட்டது.
2. ↑   பரணிடப்பட்டது 2005-12-14 at the வந்தவழி இயந்திரம்
3. ↑  "காப்பகப்படுத்தப்பட்ட நகல்". 2014-11-30 அன்று மூலம் பரணிடப்பட்டது. 2014-12-10 அன்று பார்க்கப்பட்டது.
4. ↑  தி இந்து தமிழ் மாயாபஜார் இணைப்பு 10.12.2014
5. ↑  Kemp, A C (2001). "Family Bucocerotidae (Hornbills)". in Josep, del Hoyo; Andrew, Elliott; Sargatal, Jordi. *Handbook of the Birds of the World. Volume 6, Mousebirds to Hornbills*. Barcelona: Lynx Edicions. பக். 436–487. பன்னாட்டுத் தரப்புத்தக எண்:978-84-87334-30-6.
**பாத்திமா பின்த் முஹம்மது அல்-ஃபிஹ்ரியா அல்-குராஷியா** சுருக்கமாக **பாத்திமா அல்-பிஹ்ரி** ( Fatima al-Fihri - அரபு: فاطمة بنت محمد الفهرية القرشية) ஒரு அரபு பெண், உலகின் மிகப் பழமையானதானதும், தொடர்ந்து இயங்கிவரும் மற்றும் பட்டம் வழங்கும் வழக்கத்தினை முதலில் நிறுவிய பெருமைக்குரியவர். இவர் பொது வருடம் 859 இல் மொராக்கோவின் ஃபெஸ் நகரில் உருவாக்கிய அல்-கராவியீன் பல்கலைக்கழகம் தான் ஒரு பெண்ணால் உருவாக்கப்பட்ட முதல் பல்கலைக்கழகமாகும் 

தற்போதைய துனீசியாவில் இருக்கும் கைரோவான் என்ற இடத்தில் கிபி 800 கால அளவில் ஃபாத்திமா பிறந்தார். இவர் அரபுக் குறைஷி வம்சத்தில் வந்ததால் ’‘அல் குறைஷிய்யா" என்ற புனைப்பெயருடன் அழைக்கப்பட்டார். கைரோவானிலிருந்து தற்பொழுது மொரோக்கோவில் இருக்கும் ஃபெஸ் என்ற நகருக்கு அவரது குடும்பம் புலம் பெயர்ந்தது. அவருடைய தந்தை முஹம்மத் அல் ஃபிஹ்ரி கடுமையான உழைப்பின் மூலம் செல்வந்த வணிகர் ஆனவர். ஃபாத்திமாவும் அவருடைய சகோதரி மரியமும் நன்றாகப் படித்தனர். இஸ்லாமியப் பாடங்களையும் அதன் சட்டங்களையும் (ஃபிக்ஹ் கலையையும்), ஹதீஸ் கலையையும் கற்றுத் தேர்ந்தனர்.

மேற்கோள்கள்
-----------

1. ↑  Kenney, Jeffrey T.; Moosa, Ebrahim (2013-08-15) (in en). *Islam in the Modern World*. Routledge. பக். 128. பன்னாட்டுத் தரப்புத்தக எண்:9781135007959. .
2. ↑  "Meet Fatima al-Fihri: The founder of the world's first Library". January 26, 2017.
**பாத்திமா சுரய்யா பாஜியா** ( *Fatima Surayya Bajia* ; 1 செப்டம்பர் 1930 - 10 பிப்ரவரி 2016) பாக்கித்தானைச் சேர்ந்த உருது புதின ஆசிரியரும், நாடக ஆசிரியரும், நாடக எழுத்தாளரும் ஆவார். இவரது படைப்புகளைப் பாராட்டி ஜப்பானின் உயரிய குடிசார் விருது உட்பட உள்நாட்டிலும் வெளிநாட்டிலும் பல்வேறு விருதுகள் வழங்கப்பட்டன. பாஜியா பாக்கித்தானில் உள்ள சிந்து மாகாணத்தின் முதலமைச்சரின் ஆலோசகராக இருந்தார். மேலும் பாக்கித்தானின் கலை மன்றத்தின் நிர்வாகக் குழுவின் உறுப்பினராகவும் இருந்தார். இவர் 10 பிப்ரவரி 2016 அன்று கராச்சியில் 85 வயதில் இறந்தார்.  

சமூக நலன், இலக்கிய வானொலி, தொலைக்காட்சி மற்றும் மேடை ஆகியவற்றில் நன்கு அறியப்பட்ட ஆளுமையான பாஜியா இஸ்லாமாபாத் மற்றும் லாகூரில் உள்ள தொலைக்காட்சி நிறுவனங்களுக்கு நாடகங்களை எழுதினார். "மெஹ்மான்" என்ற தனது முதல் நீண்ட நாடகத்தையும் எழுதினார். *ஆரைஷ்-இ-காம்-இ-ககல்* என்ற தலைப்பில் ஆராக் மற்றும் அழகு பராமரிப்பு நிகழ்ச்சிகள் போன்ற இலக்கிய நிகழ்ச்சிகளுக்கும் பங்களித்தார். மேலும் பல்வேறு குழந்தைகள் நிகழ்ச்சிகளையும் தயாரித்துள்ளார்.  தீவிர பெண்ணியவாதியாகவும் இருந்தார்.

ஆரம்ப கால வாழ்க்கை
------------------

இந்தியாவின் ஐதராபாத்தை பூர்வீகமாகக் கொண்ட இவர், தற்போதைய கர்நாடகா மாநிலத்தில் உள்ள ராய்ச்சூர் நகரத்தில் "பஞ்ச் பீபி மலை" அருகே பிறந்தார். சுதந்திரத்திற்குப் பிறகு தனது குடும்பத்துடன் பாக்கித்தானுக்கு குடிபெயர்ந்தார். எந்த முறையான கல்வியையும் பெறவில்லை, அதற்கு பதிலாக வீட்டுக்கல்வியையேக் கற்றார். இருந்தபோதிலும், இவர் ஒரு சிறந்த அறிவாளியாகவும், வாசராகவும், எழுத்தாளராகவும் தரவரிசைப்படுத்தப்பட்டார்.

இறப்பு
------

தொண்டை புற்றுநோயால் பாதிக்கப்பட்டிருந்த பாஜியா 10 பிப்ரவரி 2016 அன்று கராச்சியில் தனது 85 வயதில் இறந்தார்.

அஞ்சலி
------

1 செப்டம்பர் 2018 அன்று, இவரது 88வது பிறந்தநாளின் நினைவாக, கூகுள் இவரைக் கொண்டாடும் வகையில் கூகுள் டூடிலை வெளியிட்டது.

சான்றுகள்
---------

1. 1 2 3  Salman, Peerzada (12 February 2016). "Bajia's admirers pay tribute: 'We can say that we have lost our mother'". Dawn (newspaper). 12 November 2018 அன்று பார்க்கப்பட்டது.
2. ↑  "Fatima Suraiya Bajia profile". 14 September 2009. 12 November 2018 அன்று பார்க்கப்பட்டது.
3. 1 2 3  "Fatima Suraiya Bajia profile". 14 September 2009. 12 November 2018 அன்று பார்க்கப்பட்டது.
4. ↑  "Fatima Surayya Bajia: Urdu novelist dies aged 85" (in en-GB). *BBC News*. 2016-02-10. .
5. ↑  Profile of Fatima Suriyya Bajiya Retrieved 12 November 2018
6. ↑  "Renowned Urdu writer Fatima Surayya Bajia dies at 85". *The Sindh Times (newspaper)*. 11 February 2016. 13 நவம்பர் 2018 அன்று மூலம் பரணிடப்பட்டது. 12 November 2018 அன்று பார்க்கப்பட்டது.
7. ↑  "Renowned Urdu playwright Fatima Surayya Bajia passes away at 85". *DAWN*. 10 February 2016. 12 November 2018 அன்று பார்க்கப்பட்டது.
8. ↑  "Fatima Surayya Bajia's 88th Birthday (includes her profile)". *GoogleBooks*. 1 September 2018. 12 November 2018 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் பாத்திமா சுரய்யா பாஜியா

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* United States

 |
**பூஜா தேவரியா** (Pooja Devariya) ஒரு இந்திய திரைப்படங்களிலும், நாடகங்களிலும் நடித்து வரும் ஒரு நடிகையார். இவர் தமிழ் திரையுலகில் தோன்றி வருகிறார். செல்வராகவனின் மயக்கம் என்ன (2011) என்றத் திரைப்படத்தில் அறிமுகமானர். அதற்கு பிறகு, 2015 ஆம் ஆண்டில் படங்களுக்குத் திரும்புவதற்கு முன்பு, ஸ்ட்ரே பேக்டரி என்ற நாடக நிறுவனத்தில் சில காலம் பணியாற்றினார்.  தமிழ்நாட்டின் சென்னையிலுள்ள அடையாறிலுள்ள புனித மைக்கேல் அகாதமியில் தனது உயர்நிலைப் பள்ளியை முடித்தார்.

தொழில்
------

2010 ஆம் ஆண்டில், இவர் *ஸ்ட்ரே பேக்டரி* என்ற நாடகக் குழுவில் சேர்ந்தார். நிறுவனத்துடன் மேடை நிகழ்ச்சிகள் மற்றும் இணையவழி *வீடியோ*க்களில் பணியாற்றியுள்ளார்.   *டர்ட்டி டான்சிங்* என்ற நிகழ்ச்சித் தயாரிப்பின் போது, இவரை, செல்வராகவனின் மனைவி கீதாஞ்சலி தனது கணவருக்கு பரிந்துரைத்தார். மேலும் நடிகை தனது "மயக்கம் என்ன" (2011) படத்தில் நடிகர் தனுஷுடன் பத்மினி என்ற வேடத்தில் நடித்திருந்தார். 

2015 ஆம் ஆண்டில், இவர் கார்த்திக் சுப்புராஜ் இயக்கிய இறைவி, இயக்குநர் மணிகண்டன். எம் இயக்கியிருந்த குற்றமே தண்டனை உள்ளிட்ட ஆறு படங்களில் நடித்துள்ளார்.  

ஒரு விளம்பர நடிகையாக, இவர் நடிகர் நரேன் வெயிஸுடன் இந்தியா டுடே பத்திரிகையின் அட்டைப்படத்தில் பல முறை தோன்றியுள்ளார்.  மேலும், இவர், "*மாயா பிரம் மதுரை*" என்ற நாடகம் மூலம் இயக்குநராகவும் அறிமுகமானார்.

குறிப்புகள்
-----------

1. ↑  "Pooja Balu, Stray Factory". *The New Indian Express*. 1 October 2015 அன்று பார்க்கப்பட்டது.
2. ↑  RAVEENA JOSEPH. "Busting the Madrasi myth". *The Hindu*. 1 October 2015 அன்று பார்க்கப்பட்டது.
3. ↑  LAKSHMI KRUPA. "A short and sweet debut". *The Hindu*. 1 October 2015 அன்று பார்க்கப்பட்டது.
4. ↑  D Meera Chithirappaavai. "Iraivi's first look will be released well before Diwali 2015". *Behindwoods*. 1 October 2015 அன்று பார்க்கப்பட்டது.
5. ↑  "Illayaraja teams up with `Kaaka Muttai` director". Sify.com. 2015-07-16. 2015-11-04 அன்று மூலம் பரணிடப்பட்டது. 2015-10-01 அன்று பார்க்கப்பட்டது.
6. ↑  "Naren Weiss Twitter". n.d. 31 December 2016 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
* ஐ.எம்.டி.பி இணையத்தளத்தில் பூஜா தேவரியா
* டுவிட்டரில் பூஜா தேவரியா
சார்புப் பகுவியல் (Functional Analysis) என்பது கணிதத்தில் இருபதாவது நூற்றாண்டில் தொடங்கப்பட்ட முக்கிய பிரிவு. 18, 19 வது நூற்றாண்டுகளில் சார்புகளைப்பற்றி நாம் அறிந்ததெல்லாம், இடவியல் சாதனத்தைக் கொண்டு சார்புகளையே புள்ளிகளாக்கி அவைகளுடைய வெளிகளில் பகுவியல் நடத்தினர். இதற்கெல்லாம் முதல் படிதான் **தொடர்சார்புவெளி** (Space of Continuous Functions).

[*a, b*] என்ற இடைவெளியில் வரையறுக்கப்பட்ட எல்லா தொடர் சார்புகளுடைய கணம் **F** என்று கொள்வோம். அதாவது, **F** இலுள்ள உறுப்புகள் ஒவ்வொன்றும் ஒரு சார்பு *f  : (a, b) → **R***. இங்கு ***R*** என்பது எல்லா மெய்யெண்களின் கணம்.

*f, g* என்பவைகள் **F** இல் இரண்டு உறுப்புகளென்றால் *f + g* ஐ இப்படி வரையறுக்கலாம்:

[*a, b*] இல் உள்ள ஒவ்வொரு *x* க்கும்,

{\displaystyle (f+g)(x)=f(x)+g(x)}

இதற்கு சார்புகளின் **புள்ளிவழிக் கூட்டல்**  என்று பெயர்.

இக்கூட்டல் சேர்ப்புக் கூட்டல், பரிமாற்றுக் கூட்டல், என்ற நிறுவலெல்லாம் புகுவியலில் (Analysis) அரிச்சுவடி. மற்றும் கூட்டலுக்கு **F** க்குள் ஒரு முற்றொருமையும் உள்ளது. எப்படியென்றால்,

*0* என்ற சார்பின் வரையறையைப்பார்:

[*a, b*] இல் உள்ள ஒவ்வொரு *x* க்கும்,

*0(x) = 0*.

இப்பொழுது **F** இல் உள்ள ஒவ்வொரு *f* க்கும், *0 + f = f + 0*.

மற்றும் ஒவ்வொரு *f* க்கும் ஒரு நேர்மாறு *-f* இருக்கிறது. அந்த நேர்மாறு *-f* என்னவென்பதற்கு ஒவ்வொரு *x* என்ற புள்ளியிலும் *-f* இனுடைய மதிப்பு என்னவென்று சொல்லவேண்டும். அது கீழுள்ள வரையறையில் அடங்கியுள்ளது.

*[a, b]* இல் உள்ள ஒவ்வொரு *x* க்கும்,

*(-f)(x) = - (f(x))*

இந்த *-f* தான் *f* இன் நேர்மாறு. ஏனென்றால், நாம் இப்பொழுது  *-f + f = 0 = f + (-f)* என்று எளிதில் காண்பித்துவிடலாம்.

சார்புகளுக்குள் பெருக்கலுக்கும் இதே முறை தான். அதாவது, *f. g* ஐ

[*a, b*] இல் உள்ள ஒவ்வொரு *x* க்கும்,

{\displaystyle (f.g)(x)=f(x).g(x)}

என்று வரையறுக்கலாம்.

புகுவியல் கோட்பாடுகளின்படி *f + g, f. g* இரண்டும் தொடர் சார்புகளே.

ஆக, **F** என்ற கணத்தில், இருவினைகள் உள்ளன. முதல் வினைக்கு, அதாவது, சார்புகளின் கூட்டல் வினைக்கு **F** ஒரு எபெலியன் குலம் (Abelian Group) ஆகிறது. அது மட்டும் அல்ல இரு வினைகளுக்கும் **F** ஒரு வளையமே (Ring) ஆகிறது. இதற்கு **தொடர் சார்பு வளையம்**  (Ring of Continuous Functions) என்று பெயர்.

தொடர் சார்பு இடவியல் வெளி
-------------------------

**F** என்ற வெளியில் ஒரு இடவியல் அமைப்பை உண்டுபண்ணலாம். மிக எளிதான வழி அதனில் ஒரு தொலைவை வரையறுப்பதே.

தொலைவு வரையறை: **F** இல் *f, g* என்ற இரண்டு உறுப்புகள் (இவைகள் தொடர் சார்புகளே) இருந்தால்,

d(f, g) = sup{|f(x) – g(x)| : x € [a, b]}

இது ஒரு தொலைவு (distance metric) தான், அதாவது, தொலைவுக்கு வேண்டிய மூன்று நிபந்தனைகளையும் இது ஒப்புகிறது.

இந்தத்தொலைவுடன் **F** ஒரு தொலைவு வெளி (metric space) ஆகிறது. அதனாலேயே இடவியல் வெளியாகவும் (Topological Space) ஆகிறது. அதனால் அருகாமை (Neighbourhood), ஒருங்கல் (convergence) முதலிய எல்லாம் இந்த வெளியில் சாத்தியமாகிறது. இதுதான் நுண்பியப்படுத்தப்பட்ட பகுவியலின் முதல் படி. இத்தொலைவு வெளிக்கு ஒரு நிலையான குறியீடு **C[a, b]** என்பது.

ஆக, கணித மரபின் நுண்பிய வழக்கப்படி, சாதாரண எண்களைக்கொண்டு உண்டாக்கிய கூட்டல், கழித்தல் முதலிய வினைகளை இப்பொழுது சார்புகள் உலகமாகிற மேல் தளத்தில் செய்வதால் பல அரிய பெரிய நுணுக்கங்களைக் கண்டுபிடிக்கமுடிந்தது. அதோடு மட்டுமல்லாமல் அவைகளை கணித இயலர்களும் இயற்பியலர்களும் குவாண்டம் நிலையியக்க வியலிலும் (Quantum Mechanics) எடுத்துச்சென்று பயன்படுத்தி வெற்றி கண்டார்கள்.
**பெர்ரோ மாலிப்டினம்** *(Ferro molybdenum)* என்பது ஒரு முக்கியமான இரும்பு-மாலிப்டினம் உலோகக் கலவையாகும். இவ்வுலோகக் கலவையில் 60-75% மாலிப்டினம் கலந்துள்ளது. உயர்-வலிமை குறைந்த- எஃகு -உலோகக்கலவை தயாரிப்பதற்கான மாலிப்டினத்திற்கு முக்கிய ஆதாரமாக இச்சேர்மம் உள்ளது.

தயாரிப்பு
---------

மாலிப்டினம்(VI) ஆக்சைடு (MoO3), அலுமினியம், இரும்பு முதலியவற்றை சேர்த்து சூடுபடுத்துவதால் பெர்ரோ மாலிப்டினம் உலோகக் கலவையைத் தயாரிக்கலாம் . ஆக்சைடும், அலுமினியமும் இணைந்து அலுமினோதெர்மிக் வினையின் மூலமாக களத்தில் மாலிப்டினம் உருவாகிறது. பெர்ரோ மாலிப்டினம் உலோகக் கலவையை எலக்ட்ரான் கற்றை உருக்குதல் முறையில் தூய்மைப்படுத்த முடியும். வார்ப்புரு தயாரிப்பதற்கு முன்பு உருகிய எஃகுடன் பெர்ரோமாலிப்டினம் சேர்க்கப்படுகிறது. ஐரோப்பாவில் உள்ள ஆங்கிலேய வர்த்தக நிறுவனமான தெரெக் இராபெல் அண்டு கோ லிமிட்டெடு, செருமானிய வர்த்தக நிறுவனமான தசில்தார்ப்பில் இருக்கும் கிரோண்டுமெட் நிறுவனம் ஆகியன பெர்ரோமாலிப்டினம் வினியோகத்தில் முன்னிலை வகிக்கும் நிறுவனங்களாக உள்ளன. அமெரிக்காவின் பென்சில்வேனியாவில் இருக்கும் இலாங்கிலோத் மெட்டர்லசிகல் நிறுவனம் மிகப்பெரிய பெர்ரோமாலிப்டின உற்பத்தி நிறுவனமாகத் திகழ்கிறது

மேற்கோள்கள்
-----------

1. ↑  C. K. Gupta (1992). *Extractive Metallurgy of Molybdenum*. CRC Press. பன்னாட்டுத் தரப்புத்தக எண்:978-0-8493-4758-0.. பார்த்த நாள்: 2008-11-03.
2. ↑  Rudolf Fichte (2005), "Ferroalloys", *Ullmann's Encyclopedia of Industrial Chemistry*, Weinheim: Wiley-VCH, doi:10.1002/14356007.a10\_305
3. ↑

புற இணைப்புகள்
--------------

* "Ferro Alloys" (PDF). William Rowland Ltd. 2006-05-05 அன்று மூலம் (PDF) பரணிடப்பட்டது. 2008-11-03 அன்று பார்க்கப்பட்டது.
* Jorgenson, John D.; Corathers, Lisa A.; Gambogi, Joseph; Kuck, Peter H.; Magyar, Michael J.; Papp, John F.; Shedd, Kim B. "Minerals Yearbook 2006: Ferroalloys" (PDF). United States Geological Survey. 2009-04-24 அன்று பார்க்கப்பட்டது..
பெர்மாவின் தத்துவம் சினெல்லின் விதியை நிறுவப் பயன்படுகிறது. வெவ்வேறு ஊடகங்களில் கோணங்களின் சைன்கள் அலைகள் பரவும் வேகங்களுக்கு ஒரே விகிதத்தில் இருப்பின், P இலிருந்து Q வரைக்கும் செல்வதற்கு எடுக்கும் நேரம் மிகக் குறைவாக இருக்கும்.
ஒளியியலில், **பெர்மாவின் தத்துவம்** (*Fermat's principle* அல்லது *principle of least time*) என்பது ஒளிக்கதிர் ஒன்று ஒரு புள்ளியில் இருந்து இன்னொரு புள்ளிக்கு செல்லும் போது ஒளியானது மிகக் குறைந்த நேரத்தில் செல்லும் பாதை வழியாகவே செல்லும் என்பதை விளக்கும் தத்துவம் ஆகும். இத்தத்துவம் சில வேளைகளில் ஒளிக்கதிரின் வரைவிலக்கணத்திற்கும் பயன்படுத்தப்படுகிறது. இந்தத் தத்துவம் பிற அலை இயக்கங்களுக்கும் பொருந்தும்.

கண்ணாடிகளில் எதிரொளிப்பு, வெவ்வெறு ஊடகங்களில் ஒளி முறிவு, அல்லது முழு அக எதிரொளிப்பு போன்றவைகளை விளக்கவும் பெர்மாவின் தத்துவம் பயன்படுத்தப்படுகிறது. இது கணித முறைப்படி (குறைந்த அலைநீளங்களுக்கு) ஐகன்சு-பிரெனெல் தத்துவத்தின் மூலம் விளக்கப்படுகிறது.

மேற்கோள்கள்
-----------

1. ↑  Arthur Schuster, *An Introduction to the Theory of Optics*, London: Edward Arnold, 1904 online.
வேறு பிரதேசங்களில் இருந்து தமிழ்நாட்டுக்கு வந்து வசிப்பவர்களை **தமிழ்நாட்டுக் குடிவரவாளர்கள்** எனலாம். இவர்களை இருவகைப்படுத்தலாம். இந்தியாவின் பிற மாநிலங்களில் இருந்து தமிழ்நாட்டுக்கு குடிவந்தவர்கள்; வெளி நாடுகளில் இருந்து தமிழ்நாட்டுக்கு குடிவந்தவர்கள். குடிவரவாளர்களை இழிவாக "வந்தேறிகள்" என்றும் சிலர் குறிப்பிடுவதுண்டு.

தமிழ்நாட்டுக் குடிவரவாளர் வரலாறு
--------------------------------

தமிழர்களே ஆபிரிக்காவில் இருந்து வெளிக்கிட்டு மத்திய ஆசியவினூடாக வட இந்தியா வந்து பின்னர் அங்கிருந்து தென் இந்தியாவிற்கு பரிவியதாக சில ஆய்வுகள் தெரிவிக்கின்றன.

தமிழ்நாட்டின் நீண்ட வரலாற்றில் பலதரப்பட்ட மக்கள் தமிழ்நாட்டுக்கு வந்து குடியமர்ந்தனர். வடநாட்டில் இருந்து வந்த "அந்தணர்கள்", நாயக்கர்கள் போன்றோர். கடல்மூலமாக வந்த வணிக நோக்கமாக வந்த முகமதியர்கள் பலரும் தமிழ்நாட்டில் தங்கினர். 

இன்றும் தமிழ்நாட்டில் குடிவரவாளர்கள் வர்த்தகம், பாதுகாப்பு, நல்வாழ்வு தேடி பலர் குடிவருகின்றார்கள். தமிழ்நாட்டுக்கு வரும் இலங்கைத் தமிழ் அகதிகள் இவர்களில் குறிப்பிடத்தக்கவர்கள்.

மேற்கோள்கள்
-----------

1. ↑  "The Genegraphic Project". 2006-11-13 அன்று மூலம் பரணிடப்பட்டது. 2006-10-31 அன்று பார்க்கப்பட்டது.

வெளி இணைப்புகள்
---------------
ஜோர்ஜ் சந்திரசேகரன்
**ஜோர்ஜ் சந்திரசேகரன்** (1940 - ஜூன் 6, 2008) இலங்கை ஒலிபரப்புக் கூட்டுத்தாபனத்தில் அறிவிப்பாளராகவும், செய்தி வாசிப்பாளராகவும், நாடகத் தயாரிப்பாளராகவும் பணி புரிந்தவர். கொழும்பில் பிறந்த இவர் கொட்டாஞ்சேனை சென். பெனடிக்ட் கல்லூரியில் பயின்றவர். 1968ல் இருந்து 1996ல் ஓய்வு பெறும் வரை அறிவிப்பாளராக செயற்பட்டார்.

கலை,இலக்கியத்துறை
-----------------

வானொலி, தொலைக்காட்சி, மேடை நாடகங்களில் நடித்தவர். நூற்றுக்கணக்கான வானொலி நாடகங்களை எழுதி இயக்கியிருக்கிறார். இலங்கை வானொலி தேசிய சேவையில் *உரைச்சித்திரம்* என்ற வாராந்த நிகழ்ச்சியைத் தொகுத்து வழங்கியிருக்கிறார். தினகரன், வீரகேசரி, செய்தி போன்ற பத்திரிகைகளில் சிறுகதைகள் எழுதியவர். சஞ்சிகைகளில், ஓவியங்கள், கார்ட்டூன் தொடர்கள் வரைந்தவர். மேனாட்டு இலக்கியங்களில் மிகுந்த புலமை உள்ளவர்.

மிக நீண்ட நேரமாக அதாவது 35 நிமிடங்கள் இடைவிடாது தொடர்ச்சியாக செய்தி அறிக்கையை வாசித்த சாதனைக்குரியவராகவும் ஜோர்ஜ் சந்திரசேகரன் விளங்கினார்.

புகழ் தந்த மேடை நாடகங்கள்
-------------------------

* ஆபிரகாம் கோவூரின் உண்மைக்கதையைத் தழுவி வரணியூரான் எழுதிய "நம்பிக்கை" மேடை நாடகத்தில் "கோவூராக" நடித்து பாராட்டுப் பெற்றார்.
* 1993-இல் கொழும்பு எல்பின்ஸ்டன் அரங்கில் நடைபெற்ற நாடகவிழாவில் இடம் பெற்ற இயூஜின் அயனஸ்கோவின் "நத்தையும் ஆமையும்" என்ற நாடகம், இவரால் மொழிபெயர்ப்பு செய்யப்பட்டு இயக்கி, கே. எஸ். பாலச்சந்திரன், செல்வி. ஞானரட்னம் ஆகியோர் நடித்து மேடையேற்றப்பட்டபோது மிகுந்த வரவேற்பை பெற்றது.

எழுதிய நூல்கள்
--------------

* *ஜோர்ஜ் சந்திரசேகரனின் சிறுகதைகள்* (1995-ம் ஆண்டுக்கான சாகித்திய விருது பெற்றது)
* *அபத்த நாடகம்* (நத்தையும் ஆமையும், மொழிபெயர்ப்பு நாடகம்)
* *ஒரு சருகுக்குள்ளே கசியும் ஈரங்கள்* (வாழ்க்கை அனுபவங்கள்)

மறைவு
-----

ஜோர்ஜ் சந்திரசேகரன் தனது 68-வது அகவையில் 2008-ஆம் ஆண்டு ஜூன் 6ந் திகதி வெள்ளிக்கிழமையன்று கொழும்பில் காலமானார்.

வெளி இணைப்புகள்
---------------

* ஜோர்ஜ் சந்திரசேகரன் காலமானார்
* கலைஞர் ஜோர்ஜ் சந்திரசேகரன் பரணிடப்பட்டது 2008-06-30 at the வந்தவழி இயந்திரம்
* ஒரு நினைவுப்பதிவும், ஒரு திரைப்பதிவும்
**தொடக்க மெனு** அல்லது **துவங்கு மெனு** (*Start Menu*) என்பது மைக்ரோசாப்டு விண்டோசு இயங்குதளங்களிலும் (விண்டோசு 95இலிருந்து விண்டோசு சர்வர் 2008 ஆர்2 வரை) சில எக்சு விண்டோ மனேசர்களிலும் பயன்படுத்தப்பட்ட பயனர் இடைமுக மூலகம் ஆகும்.

விண்டோசு விசுட்டாவுக்கு முந்தைய விண்டோசுப் பதிப்புகளில் இடம்பெற்ற தொடக்க மெனுவில் *துவங்கு* என்ற சொல்லும் விண்டோசின் அடையாளச் சின்னமும் காணப்பட்டன. பின்னர், விண்டோசு விசுட்டாவிலும் விண்டோசு 7இலும் விண்டோசின் அடையாளச் சின்னம் மட்டுமே பயன்படுத்தப்பட்டது. ஆனாலுங்கூட, கருப்பொருளை விண்டோசு கிளாசிக்குக்கு மாற்றுவதன் மூலம் *தொடங்கு* என்ற சொல்லைக் காண்பிக்கச் செய்ய முடியும் (ஆங்கில மொழி விண்டோசில் *துவங்கு* என்பதும் *தொடங்கு* என்பதும் *Start* என்றே அமைந்திருக்கும்.).

தொடக்க மெனுவானது கணினி, ஆவணங்கள், படங்கள், இசை, விளையாட்டுகள், கட்டுப்பாட்டுப் பலகம், சாதனங்கள் மற்றும் அச்சுப்பொறிகள், இயல்புநிலை நிரல்கள், உதவி மற்றும் ஆதரவு ஆகிய இடங்களுக்குச் செல்லவும் மென்பொருட்களைத் திறக்கவும் கோப்புகளையும் கோப்புறைகளையும் தேடவும் கணினியை நிறுத்தவும் தேவையான பயனர் இடைமுகத்தை வழங்குகின்றது.

விண்டோசு 8இலிருந்து தொடக்க மெனுவின் பயன்பாடு கைவிடப்பட்டதுடன், தார்ட்டு கிரீன் அறிமுகப்படுத்தப்பட்டுள்ளது.

மேற்கோள்கள்
-----------

1. ↑  தொடக்க மெனுவைப் பயன்படுத்துதல் (ஆங்கில மொழியில்)
2. ↑  விசுட்டாவின் பணிப்பட்டியையும் தொடக்க மெனுவையும் விருப்பமைவு செய்தல் (ஆங்கில மொழியில்)
3. ↑  விண்டோசைக் கிளாசிக் பார்வைக்கு மாற்றவும் (ஆங்கில மொழியில்)
4. ↑  தொடக்க மெனு (மேலோட்டம்) (ஆங்கில மொழியில்)
5. ↑  விண்டோசு 8இல் தொடக்க ஆளியை மைக்ரோசாப்டு நீக்குகிறது (ஆங்கில மொழியில்)
**திருச்செங்கோடு கைலாசநாதர் கோயில்** திருச்செங்கோட்டில் அமைந்துள்ள சிவன் கோயிலாகும். இது திருஞானசம்பந்தரால் தேவாரம் பாடல்பெற்ற சிவத்தலமாகும். மூலவர் கைலாசநாதர் லிங்க வடிவிலுள்ளார். அம்மன் பெயர் ஏலவார் குழலம்மை. திருச்செங்கோடு அர்த்தநாரீசுவரர் கோயிலைச் சேர்ந்த ஐந்து துணைக்கோயில்களில் இதுவும் ஒன்று.

அமைவிடம்
--------

கைலாசநாதர் கோயில் தமிழ்நாட்டில், நாமக்கல் மாவட்டத்தின் திருச்செங்கோட்டில் அமைந்துள்ளது. இக்கோயில் ஈரோட்டிலிருந்து 20 கிமீ தொலைவிலும் சேலத்திலிருந்து 45 கிமீ தொலைவிலும் அமைந்துள்ளது.

அஞ்சல் முகவரி: கைலாசநாதர் கோயில், திருச்செங்கோடு, நாமக்கல் மாவட்டம். அஞ்சல் குறியீட்டு எண்: 637211.

போக்குவரத்து
------------

ஈரோடு, சேலம், நாமக்கல் போன்ற நகரங்களிலிருந்து இக்கோயிலுக்குச் செல்ல பேருந்துவசதி உள்ளது. தொடருந்தில் பயணம் செய்ய விரும்புவோர் ஈரோடு சந்திப்பு சென்று அங்கிருந்து பேருந்து மூலம் திருச்செங்கோட்டை அடையலாம்.

கோயில் அமைப்பு
--------------

இக்கோயில் நான்குபுறமும் 240 சதுரஅடி அளவுள்ள சதுர அமைப்புகொண்டுள்ளது. இங்குள்ள இராஜகோபுரம் ஐந்துநிலைகளும் 76 அடி உயரமும் உடையது. கோயிலுக்கு முன்புறம் உயரமான விளக்குத்தூணும் அதன் அருகே நாற்பது கால் மண்டபமும் ஊஞ்சல் மண்டபமும் உள்ளன. கைலாசநாதர் சன்னிதிக்கு இடதுபுறத்தில் அம்மன் ஏலவார் குழலம்மைக்குத் தனி சன்னிதி அமைந்துள்ளது. கைலாசநாதர் கோயிலுக்கும் அம்மன் சன்னிதிக்கும் நடுவில் சுப்பிரமணியருக்குத் தனி சன்னிதியுள்ளது.

### பெருமாள் திருவுருவம்

சுப்பிரமணியர் சன்னிதியில் பெருமாள் திருவுருவம்
சைவக் கோயிலான இங்குள்ள சுப்பிரமணியர் சன்னிதி மண்டப் தூணொன்றில் ஆதிசேசனின் குடையின்கீழ் பள்ளிகொண்ட பெருமாளின் திருவுருவம் வடிக்கப்பட்டுள்ளது.

### நந்தி தேவர்

நந்திகூபம் வழிக் கிணற்றுக்குச் செல்லும் நுழைவாயில்
கைலாசநாதர் சன்னிதிக்கு முன்புறம் நந்திக்கென்று சிற்ப வேலைப்பாடுகளுடன் ஒரு சிறு தனிமண்டபமும் இந்த மண்டபத்தின் அருகில் வடபுறம் ’நந்தி கூபம்’ ஒன்றின் வழியாக கிணற்றுக்குச் செல்லும் படிகள் அமைக்கப்பட்டுள்ளன.

### பெருமாள் திருவுருவம்

சுப்பிரமணியர் சன்னிதியில் பெருமாள் திருவுருவம்
சைவக் கோயிலான இங்குள்ள சுப்பிரமணியர் சன்னிதி மண்டத் தூணொன்றில் ஆதிசேசனின் குடையின்கீழ் பள்ளிகொண்ட பெருமாளின் திருவுருவம் வடிக்கப்பட்டுள்ளது.

பாடல்
-----

இக்கோயிலின் முதன்மைக் கடவுளான கைலாசநாதர் மீது திருஞானசம்பந்தர் ’திருக்கொடிமாடச் செங்குன்றூர் பதிகம்’ மற்றும் ’நீலகண்டப் பதிகம்’ பாடியுள்ளார். கொடிமாடச் செங்குன்றூர் என்ற பெயர் கொண்டிருந்த திருச்செங்கோட்டில் திருஞானசம்பந்தர் தன் அடியார்களுடன் தங்கியிருந்தபோது, அடியார்களை வாட்டிய கடுஞ்சுரத்திலிருந்து அவர்களைக் குணமடைவதற்காக பெருமானை வேண்டிப் பாடியது நீலகண்டப் பதிகம் என்பது மரபுவழி வரலாறாகும்.

"ஓங்கிய மூவிலைநற் சூல மொருகையன் சென்னி  

தாங்கிய கங்கையோடு மதியஞ் சடைக்கணிந்து  

கோங்கண பும்பொழில்சூழ் கொடிமாடச் செங்குன்றூர் வாய்ந்த  

பாங்கென தாள்தொழுவார் வினையாய பற்றறுமே"  

  -திருஞானசம்பந்தர், திருக்கொடிமாடச் செங்குன்றூர் பதிகம்

ஆதாரங்கள்
---------

* ARULMIGU ARTHANAREESWARAR TEMPLE – ANNADHANAM பரணிடப்பட்டது 2014-07-13 at the வந்தவழி இயந்திரம்
* *திருச்செங்கோடு அருள்மிகு அர்த்தநாரீஸ்வரர்* திருத்தல வரலாறு, திருக்கோயில் வெளியீடு

வெளி இணைப்புகள்
---------------

விக்கிமீடியா பொதுவகத்தில்,  
 ***திருச்செங்கோடு கைலாசநாதர் கோயில்***   
என்பதின் ஊடகங்கள் உள்ளன. 

* Place of Worship in Tiruchengode
திருச்செந்தூர் முருகனைப் பாட்டுடைத் தலைவனாக வைத்துப் பாடப்பட்ட நூல் **திருச்செந்தூர் அகவல்**. . இதனைப் பாடியவர் சிற்றம்பல நாடிகள் என வழங்குகின்றனர். இதில் உள்ள சொல்லாட்சி, நடை, கருத்தோட்டம் முதலானவை 14 ஆம் நூற்றாண்டில் வாழ்ந்த சிற்றம்பல நாடிகள் இதனைப் பாடினார் எனக் கொள்ள இடம் தரவில்லை. 16 ஆம் நூற்றாண்டினதாகக் கொள்ள வைக்கிறது.

#### நூல்

இந்த நூல் 426 அடிகள் கொண்ட ஆசிரியப்பாவால் ஆனது. 'முருகப் பெருமான் எனக்கு மெய்ஞ்ஞானம் புகட்டினார். உலகத்தீரே! நீங்களும் அவனை வழிபட்டுப் பெறுங்கள்' எனக் கூறுவதாக நூல் அமைந்துள்ளது. முதல் 24 அடிகள் அவனது திருவுருவ அழகைப் பாராட்டுகின்றன. மானுடச் சட்டை சாத்தி அருள் வழங்க வந்துள்ளான்.  32 அறம் செய்க  குண்டலி எழுப்பும் கொள்கை  மும்மலமுடைய சகலன் நீ, உன் மலம் நீக்கி அருள மானுட வடிவில் வந்தோம் என முருகன் கூறுதல்,  - என்றெல்லாம் இந்த நூல் குறிப்பிட்டுச் செல்கிறது. 

பாடல் பகுதி - எடுத்துக்காட்டு 

ஓங்கும் பரைக்குள் உள் ஒளி ஆகித்
தேங்கும் ஆனந்தச் செழுஞ்சுடர் கண்டேன்
உள்ளொளிக்கு உவமை ஒன்றும் காணேன்
விள்ளவும் தரமோ? மீ மிசை விளங்கித்
தெளி படும் சுடரைச் சிவம் என்று உணர்ந்து
கண்படு ஞானக் கண்ணினால் கண்டேன்
பார்த்திடும் என்னைப் பசை அற விழுங்க
ஆர்த்து அதில் வீழ்ந்து ஆனந்தம் ஆனேன்
தன்னைத் தந்தான் என்னைக் கவர்ந்தான்
பின்னைப் பெறும் ஓர் பேற்றையும் காணேன்
சாத்திரமும், தோத்திரமும்

பத்தாம் திருமுறை திருமந்திரம் நூலுக்குப் பின்னர் வைராக்கிய சதகம், கலைஞான தீபம் முதலான நூல்கள் தோன்றிச் சாத்திரமும் தோத்திமும் கலந்த நூல்களாக விளங்கின. அவற்றிற்குப் பின்னர் இந்த நூலே சாத்திரமும் தோத்திரமும் கலந்து விளங்கும் நூல்.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1969, திருத்தப்பட்ட பதிப்பு 2005). *தமிழ் இலக்கிய வரலாறு, பதினான்காம் நூற்றாண்டு,*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 144.
2. ↑  மு. அருணாசலம் (முதல் பதிப்பு 1975, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 266.
3. ↑  17, 18 ஆம் நூற்றாண்டு நூலாக வைத்தலும் பொருத்தமானதே
4. ↑  பாடலடி 83
5. ↑  பாடலடி 128
6. ↑  பாடலடி 176
7. ↑  பாடலடி 303
8. ↑  பொருள்நோக்கில் சொற்பிரிப்பு செய்யப்பட்டது